Изложба "Нови пространства" в галерия "Етюд"
Дебютна изложба живопис на Любомир Карадех
"Нови пространства"
Изложба живопис на Любомир Карадех
Откриване на 2 април (понеделник), 19:00 ч.
Изложбата ще може да бъде разгледана в пространството на галерия "Етюд" (ул. "Цанко Церковски" 34, София) до 21 април 2018.
Картините на Любомир Карадех, които ще могат да бъдат видяни в пространството на галерия "Етюд" до 21 април 2018, представят един личен емоционален свят, пречупен през призмата на абстрактната живопис. Линиите и формите са предимно ъгловати и начупени – абстрактни, но в същото време асоциативно подсказващи скрити изображения, които се появяват и изчезват. Творбите, изградени на модулен принцип, създават впечатление за движение и пулсация, а някои достигат дори до оптически илюзии и се доближават като образност до характерните особености на движението оп-арт. Хармонията в картините на Любомир Карадех е постигната чрез съчетаване на цветове и форми, навяващи различни емоции и асоциации. Абстрактната форма, цветът и линията са достатъчни на художника да пресъздаде идеите си.
26.03.2018 г. 14:10
Етикети: галерия Етюд, живопис, Изложба, Любомир Карадех
https://kulturni-novini.info/sections/2/news/27364-izlozhba-novi-prostranstva-v-galeriya-etyud